شه‌فه‌ق نيوز/ ئه‌ميندارێتى به‌غدا ئاشكراى وازكردن 250 جاده‌ى سه‌ره‌كى و لاوه‌كى كرد له‌ چوارچێوه‌ى كه‌رت شاره‌وانى دۆره‌ وه‌ هاوكار وه‌ل هيزه‌يل ئه‌منى.
له‌ى باوه‌ته‌و، ئه‌ميندارێتى به‌غدا له‌ به‌ياننامه‌يگ وت: مه‌لاكه‌يل ده‌زگاى شاره‌وانى وه‌ هاوكارى وه‌ل هيزه‌يل ئه‌منى وه‌ربه‌سه‌يل كۆنكريتى لاوردگه‌و 250 جاده‌ى سه‌ره‌كى و لاوه‌كى لاوردگه‌ له‌ماوه‌ى گوزه‌يشت ك ئه‌را ماوه‌ى شانزه‌ ساڵه‌ به‌سيانه‌ بيجگه‌ لاوردن وه‌ربه‌سه‌يل كۆنكريتى له‌ ده‌ورگرد بنگه‌يل پۆليس و خوه‌ندنگاو ده‌زگايه‌يل حكومى.
جى باسه‌، مه‌لاكه‌يل ده‌زگاگه‌ ده‌سكردنه‌ ئاماده‌كارى و خاسسازى ئه‌و جاده‌يله‌ دوياى وازكردنيان وه‌ل دابينكردن بڕيگ خزمه‌تگوزارى.
